**Kerecsendi Német Nemzetiségi Önkormányzat**

**3396 Kerecsend, Fő út 55.**

**Tel.: (36) 550-320 Fax.: (36) 550-328**

**e-mail: kerecsendisvabok@gmail.com**

***J e g y z ő k ö n y v***

***a Kerecsendi Német Nemzetiségi Önkormányzat***

***2023. február 6.-ai testületi üléséről***

**Az ülésen elfogadott döntések:**

|  |  |
| --- | --- |
| 1/2023 (II.06.) KNÖ határozat | 2023. évi költségvetés elfogadása |
| 2/2023 (II.06.) KNÖ határozat | 2023. évi közmeghallgatás időpontja |

*A jegyzőkönyv 1-4. közötti számozott oldalt tartalmaz.*

**J E G Y Z Ő K Ö N Y V**

**Készült:** 2023. február 6.-án Német Nemzetiségi Önkormányzat képviselő-testületi ülésén (Kerecsend, Fő u. 55.)

**Jelen vannak:**

Schönberger Csaba Jakob elnök

Kovácsné Szucsik Katalin elnök-helyettes

Szucsik Péter képviselő

dr. Szász Kata jegyző

**Az ülés napirendjei:**

1. Tájékoztató a legutóbbi testületi ülés óta tett intézkedésekről

előadó: Schönberger Csaba Jakob elnök

1. 2023. évi költségvetés elfogadása

előadó: Schönberger Csaba Jakob elnök

1. Egyebek

**Schönberger Csaba Jakob elnök:**

Tisztelettel köszöntöm a kedves megjelent képviselő-társaimat, külön üdvözlöm a jegyzőt. Megállapítom, hogy határozatképesek vagyunk. A mai ülés jegyzőkönyvének hitelesítésével Kovácsné Szucsik Katalin elnök-helyettest javaslom megbízni. Javaslom továbbá, hogy a meghívó szerinti napirendi pontokat tárgyaljuk meg.

*Az NNÖ a javaslatot elfogadta, a jegyzőkönyv hitelesítésével Kovácsné Szucsik Katalin elnök-helyettest bízta meg.*

1. **napirendi pont**

**Schönberger Csaba Jakob elnök:**

A legutóbbi december 19.-ei testületi ülés óta eltelt időszak eseményeiről a következő tájékoztatást adom:

Decemberben szétosztásra kerültek a karácsonyi csomagok. Volt, akit csak sokadik próbálkozásra sikerült elérni, de a lényeg, hogy mindenki megkapta a csomagját.

Január 7.-én Aldebrőn voltunk egy Multiversenyen, melyet követően másnap, január 8.-án Berkenyén Elhurcolási megemlékezésen képviseltük magunkat 5 fővel, itt koszorúzás is történt.

Január 14.-én Pécsen az országos német kultúrgálán vettünk részt a maximális 2 fővel. A rendezvényt az ÉMNÖSZ szervezte. Továbbá itt Együttműködési megállapodást is kötöttünk a szervezettel, valamint befizettük az éves tagdíjat.

Január 15.-én Kálban a vasútállomásnál vettünk részt egy koszorúzáson, itt a Kismaros-Nagymarosról 3 nap alatt ide zarándoklókkal került megrendezésre az esemény.

Az útszéli keresztekkel kapcsolatban jól állunk, elkészült a corpus. Remélhetőleg március környékén felkerül a keresztekre, illetve az atya úgy tervezi, hogy azzal együtt megáldja, mi pedig tartanánk egy kis ünnepélyes átadót. Valamint Szucsik Sándor úgy nyilatkozott hogy örökbe akarja fogadni az egyiket és akkor szépen megcsinálná előtte a díszkövet, illetve virágosítaná is.

Kérem fogadjátok el az elnöki beszámolómat!

*A Képviselő testület az elnöki tájékoztatáshoz kérdést nem tettek fel, a tájékoztatást tudomásul vették.*

1. **napirendi pont**

**Schönberger Csaba Jakob elnök:**

Szokásos éves feladatunk a költségvetés elfogadása, pénzeszközeinkről olyan tájékoztatást tudok adni hogy 630 ezer forintunk van maradványként, ezt a múlt évről hoztuk át és idén mindenképpen elkell költeni. Valamint eddig 520 ezer forint támogatást állapítottak meg számunkra, melynek első részlete már meg is érkezett a számlánkra, míg a második részlet majd valamikor nyár környékén fog utalásra kerülni. Pályázatunk idén úgy néz ki, hogy nem lesz.

Én azt javasolnám, hogy 100-100 ezer forintot tervezzünk be működési kiadásokra, illetve útiköltségre.

**Kovácsné Szucsik Katalin elnök-helyettes:**

Az útszéli keresztek átadásakor jó lenne egy kis átadót szervezni és erre betervezni egy kis összeget, főleg, hogy atya is jön felszentelni.

**Schönberger Csaba Jakob elnök:**

Rendben, akkor mondjuk legyen 50 ezer forint a keresztek átadására és abból kijön egy kis vendéglátás.

**Szucsik Péter képviselő:**

Sokan kérdezik, hogy idén tervezünk-e valamilyen rendezvényt szervezni? Tudom, hogy nehézkes megszervezni, illetve most már nagyon drágán jönnek el a fellépők, de legalább egy kisebb rendezvényt érdemes lenne betervezni aztán meglátjuk mi jön össze.

**Schönberger Csaba Jakob elnök:**

Egyetértek, mivel tavaly nem volt egyetlen rendezvényünk sem a kirándulást leszámítva így mindenképpen érdemes lenne. Javaslom, hogy 500 ezer forintot tervezzünk egy rendezvény megvalósítására, valamint 250 ezer forintot pedig a szokásos kirándulás megszervezésére. Így marad kb 100 ezer forintunk, ami meg mondjuk lehetne egyéb kiadás, mert most még nagyon korán van betervezni a karácsonyi csomagokat.

Ki az, aki támogatni tudja, hogy Kerecsendi Német Nemzetiségi Önkormányzat 2023. évi költségvetését a fentiek alapján fogadjuk el.

*A képviselők a javalattal egyetértettek és arról egyhangú szavazással, három igen szavazattal az alábbi határozatot fogadták el:*

**1/2023. (II.06.) NNÖ határozat**

A Kerecsendi Német Nemzetiségi Önkormányzat Képviselő-testülete megtárgyalta az Önkormányzat 2023. évi költségvetésére vonatkozó javaslatot, és azt 1.100.000 Ft bevételi és ezzel megegyező kiadási főösszeggel a határozat melléklete szerinti részletezésben elfogadta.

Felelős: Schönberger Csaba Jakob elnök

Határidő: 2023. december 31.

1. **napirendi pont**

**Schönberger Csaba Jakob elnök:**

Megkellene határoznunk az éves közmeghallgatás időpontját mivel értesüléseim alapján március 31.-ig kötelességünk megtartani.

**Szucsik Péter képviselő:**

Én március 30.-át tudnám javasolni mert akkor délután én is biztos, hogy részt tudok venni a közmeghallgatáson.

**Schönberger Csaba Jakob elnök:**

Nincs ellevetésem. Ki az, aki támogatni tudja, hogy a 2023. évi közmeghallgatást március 30.-án csütörtökön délután 17:00 órától tartsuk?

*A képviselők a javalattal egyetértettek és arról egyhangú szavazással, három igen szavazattal az alábbi határozatot fogadták el:*

**2/2023. (II.06.) NNÖ határozat**

A Kerecsendi Német Nemzetiségi Önkormányzata a 2023-as évi közmeghallagtás időpontját március 30. délután 5 órára tűzi ki.

Felelős: Schönberger Csaba Jakob elnök

Határidő: 2023. március 15.

*Mivel több észrevétel, hozzászólás nem érkezett, Schönberger Csaba Jakob elnök bezárta az ülést.*

Kerecsend, 2023.02.07.

kmf.

Schönberger Csaba Jakob Kovácsné Szucsik Katalin

elnök elnök-helyettes